एक अंक जोड़कर चेक में हजार को लाख कर देता था
98लाख रुपए गबन के आरोप में पूर्व नाजिर सह चैनपुर अंचल के प्रधान सहायक शैलेश कुमार पर प्राथमिकी दर्ज कराने के बाद जिला नजारत उपसमाहर्ता सतीश कुमार ने बताया कि आपूर्तिकर्ता को स्वीकृत राशि के पहले एक अंक जोड़कर चेक में हजार को लाख में तब्दील कर देता था।
अधिकारियों ने बताया कि आशु प्रेस के नाम पर 10,629 रुपए स्वीकृत किए गए थे, लेकिन उसने स्वीकृत राशि के पहले तीन जोड़कर 3,10,629 रुपए की निकासी की गई। इसमें तीन लाख रुपए की अधिक की निकासी की गई। इसी तरह वर्ष 2016 में 7 जनवरी को मे. रतनलाल को स्वीकृत राशि 52,899 की जगह 10,52899 रुपए, 13 जनवरी को सोनू गृह शोभा को 47,310 रुपए की जगह 1,4,7310 रुपए, 14 जनवरी को मेसर्स आसु प्रेस को 8000 रु की जगह 3,08000 रुपए, 28 जनवरी को शैलेश कुमार को 35,332 रु की जगह 1,35,332 रुपए, 4 फरवरी को मेसर्स आशु प्रेस को 9281 रु की जगह 2,09281 रुपए, 12 फरवरी को मेसर्स आशु प्रेस को 31968 रुपए, 15 फरवरी को शैलेश कुमार को 8216 रुपए की जगह 108216 रु, 15 फरवरी को शैलेश कुमार को 43359 रु की जगह 143359 रु, 20 फरवरी को आवरण (रांची) को 2250 रु की जगह 4,02250 रु, 22 फरवरी को शैलेश कुमार को 10000 की जगह 110000 रु., 29 फरवरी को मेसर्स आशु प्रेस को 7261 रु की जगह 407261 रु, 5 मार्च को शैलेश कुमार को 54090 रु की जगह 154090 रु, 8 मार्च को मेसर्स रतनलाल को 99279 रु की जगह 1099279 रु, 9 मार्च को मेसर्स आशु प्रेस को 16697 रु की जगह 216697 रु, 14 मार्च को मेसर्स आशु प्रेस को 6251 रु की जगह 106251 रु, 28 मार्च को कॉर्पोरेट सोल्युशन को 15 200 रु की जगह 115200 रु, 30 मार्च मेसर्स आशु प्रेस को 42960 रु की जगह 842960 रु, 11 अप्रैल को शैलेश कुमार को 83339 रु की जगह 183339 रु, 20 अप्रैल को मेसर्स आशु प्रेस को 11477 रु की जगह 311477 रु, 2 मई को मेसर्स आशु प्रेस को 10641 रु की जगह 310641 रु, 7 मई को शैलेश कुमार 6770 रु की जगह 106770 रु, 11 मई को मेसर्स आशु प्रेस को 8480 रु की जगह 408480 रु, 17 मई को मेसर्स रतनलाल को 71950 रु की जगह 771950 रु, 23 मई को मेसर्स आशु प्रेस को 17285 रु की जगह 117285 रु , 20 जून को मेसर्स आशु प्रेस को 10947 रु की जगह 710947 रु, 24 जून को शैलेश कुमार को 25302 रु की जगह 725302 रु, 28 जून को मेसर्स आशु प्रेस को 16931 रु की जगह 716931 रु तथा 28 जून को मेसर्स रतनलाल को 53297 रु की जगह 153297 रु का भुगतान किया गया है। इस प्रकार स्वीकृत कुल 807401 रु की जगह 1,0607401 रुपए का भुगतान किया गया। जो स्वीकृत राशि से 98 लाख रुपए अधिक है।
जैकके चेक की कैश बुक में इंट्री नहीं थी, इसकी जांच में हुआ मामले का खुलासा
उपसमाहर्ताने बताया कि जैक परीक्षा के संचालन के लिए वर्ष 2016 में 9 लाख 93 हजार 800 रुपए के चेक मिले थे। इसे डीसी के पदनाम वाले खाता में जमा कर दिया गया था, मगर कैश बुक में इंट्री नहीं की गई थी। इस वर्ष जैक परीक्षा के संचालन के लिए संबंधित विभाग ने काम करने से मना कर दिया कि अभी पिछले साल का ही ड्यूज बाकी है। इसलिए इस साल कैसे काम होगा। तब डीसी के स्तर से जैक को पत्राचार किया गया। फिर जैक के अधिकारी पूरे दस्तावेज के साथ उपस्थित हुए और बताया कि पिछले साल तो चेक की राशि भेज दी गई है। इसके बाद डीसी ने एनईपी के निदेशक सह वरीय पदाधिकारी हैदर अली के नेतृत्व में छह सदस्यीय टीम गठित कर पूरे मामले के जांच के आदेश दिया।
परिसदन में साेफा खरीदने के लिए 7 लाख 93 हजार 698 रुपए की स्वीकृति डीसी स्तर से दी गई थी। फाइल में आपूर्ति किए जाने के बाद भुगतान करने की बात कही गई थी, लेकिन रोकड़ पंजी में बिना आपूर्ति किए ही व्यय दिखा दिया गया। जबकि सोफा की आपूर्ति नहीं की गई थी। इन दो मामलों के बाद जांच के क्रम में कई चौकाऊं तथ्य उभरकर सामने आए। इसके बाद पूर्व जिला नाजीर को हिरासत में लेकर पूछताछ की गई। पूछताछ मंगलवार को दिन भर चला। इसके बाद बुधवार शाम नाजीर को गिरफ्तार कर न्यायिक हिरासत में भेज दिया गया।
छह सदस्यीय कमेटी कर रही घोटाले की जांच
पूर्व नाजीर के द्वारा की गई गड़बड़ी पकड़ में आने के बाद पलामू डीसी ने एनईपी सह वरीय पदाधिकारी हैदर अली के नेतृत्व में जांच टीम गठित की। टीम में जिला लेखा पदाधिकारी रमण कुमार, नजारत उपसमाहर्ता सतीश कुमार, सदर कार्यपालक दंडाधिकारी शैलेश कुमार सिंह, प्रभारी प्रधान सहायक गोपनीय प्रशाखा सुनील कुमार रजक जिला नाजीर रामराज राम शामिल हैं।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva